Jeeʼiigháhítsʼóóz

éí chʼosh bijáád hastáníjįʼ atah daasdzoh, áádóó éí nahasdzáán bikáaʼgi 1,800go daatsʼí ałʼąą ádaatʼéego hólǫ́; ndaʼałkaahí dóó ééʼdeetįįhii éí "Dermaptera" deiłníigo dayózhí.
Jeeʼiigháhítsʼóóz éí bitsʼíís ádaałtsʼóóz dóó danteel, áádóó éí 0.3–2di asdzoh ádaníłnéez łeh. Nááná éí bitseeʼ naakigo hólǫ́; díí éí beeatsʼiʼí (bee ótsagí yázhí) nahalin; bikąʼígíí bitseeʼ éí shiyish. Jeeʼiigháhítsʼóóz éí bitseeʼ yee ndaalzheeh; chʼosh yázhí haalzheehgo naakai. Dííłdzid dóó tsin bineestʼąʼ deiłchozh ałdóʼ. Azhą́ bitʼaʼ dahólǫ́ǫ ndi doo ndaatʼáa da łeh.

Jeeʼiigháhítsʼóóz éí hoditłéeʼgi dóó tséyaagi dahiná, áádóó éí tłʼéeʼgo naakai łeh. Azhą́ díí chʼosh łahda bílaʼashdlaʼii bijaaʼ yiih naakai ndi, dóó báhádzid da.